# Germans Manaki

Els germans Ianachia (Avdella, 1878 − Tessalònica, 1954) i Milton Manachia (Avdella, 1882 − Bitola, 1964) van ser pioners de la fotografia i el cinema als Balcans. El 1905 van filmar la primera pel·lícula en els Balcans a la ciutat otomana de Monastir (avui Bitola, Macedònia del Nord). En honor del seu treball, se celebra cada any a Bitola al Festival Internacional de Cinema "Germans Bitola", la ciutat on van ser més famosos. En total, van realitzar al voltant de 17.300 fotografies en 120 localitzacions.

## Noms

Els noms dels germans en la seva llengua nativa, el aromanès són Ianaki i Milt Manaki o Manaki. També s'usen les variants dels seus noms en macedònic (Јанаки i Милтон Манаки) i en grec (Γιαννάκης i Μιλτιάδης Μανάκιας). A tots dos se'ls coneix com a "Germans Manaki" o menys comunament "Germans Manakis".

## Biografia

Ianaki i Milt Manaki van néixer el 1878 i 1882 a la petita població aromanesa de Avdella (actualment Αβδέλλα, Grècia), que pertanyia a la província Monastir sota l'Imperi Otomà.
El 1905, van comprar una càmera Bioscope a Londres i la van usar per filmar nombrosos temes: la seva àvia de 114 anys filant llana en Avdella, visites de les autoritats de Monastir, incloent Mehmet V (1911), Pere I de Sèrbia i el príncep Alexandre de Sèrbia (1913), el rei Constantí I i el príncep Pau de Grècia (1918); festes locals i casaments, i revolucions. Ells van ser els que van obrir el primer cinema a Bitola, el primer cinema a la fresca (1921), després cobert (1923). El seu fitxer de pel·lícules va ser dipositat al Achivo Estatal de Iugoslàvia el 1955, i va ser transferida a la Cinémathèque iugoslava en Macedònia el 1976.
La pel·lícula de Theo Angelópulos To Vlemma tu Odissea gira al voltant de la fictícia i metafòrica recerca d'unes bobines perdudes i sense revelar dels germans, rodades abans que els Balcans fossin dividits pels nacionalismes. La cinta de Angelópulos s'obre amb la imatge de l'àvia dels germans Manaki filant llana.

## Filmografia

* 1905. Filadores (Avdela)
* 1908. Salutació a la Segona Era Constitucional, a Bitola
* 1911. Benvinguda al Sultà Mehmet V Resh, a Bitola
* 1911. Funeral del Metropolità Aimilianós de Gravena
* 1918. Benvinguda al Rei de Grècia i a l'hereu al tron Pau pel General Bojovic, a Bitola

## Bibliografia

* Exarch, Giorgis. Αδελφοί Μανάκια: πρωτοπόροι του κινηματογράφου στα Βαλκάνια και το "Βλαχικόν ζήτημα" (Els Germans Manaki: Pioners del Cinema en els Balcans i la "Qüestió Vlachos"). Atenes: Gavriilidis, 1991.
* Igor Stardelov. "Conservació de l'herència dels Germans Manaki".

## Referències

* ↑ http://www.manaki.com.mk/
* ↑ Historical Dictionary of the Republic of Macedonia, Historical Dictionaries of Europe, Dimitar Bechev, Scarecrow Press, 2009, ISBN 0810862956, p. 234.
* ↑ Macedonia, 4th Edition, Thammy Evans, Bradt Guides, 2004; page 207
* ↑ [«Vecer Online - One century of the Macedonian seventh art (macedònic)». Arxivat de l'original el 2013-02-21. [Consulta: 14 març 2017]. Vecer Online - One century of the Macedonian seventh art (macedònic)]
* ↑ Filmland Griechenland - Terra incognita: griechische, Elene Psoma, Logos Verlag Berlin GmbH, 2008, ISBN 3832516182, S. 23. (Ger.)
* ↑ Katerina Zacharia, "'Reel' Hellenisms: Perceptions of Greece in Greek Cinema" in Katerina Zacharia, Hellenisms, p. 323
* ↑ «Marian Tutui, Romanian Film Archive, Manakia Bros Pioneers of Balkan Cinema claimed by six nations. Balkan cinema versus cinema of the Balkan nations.». Arxivat de l'original el 2014-02-02. [Consulta: 14 març 2017].

## Enllaços externs

* Biografia del Festival de Cinema
* Galeria de fotos Arxivat 2009-06-14 a Wayback Machine.